MÓRÁGY KÖZSÉG ÖNKORMÁNYZAT

Képviselő-testülete

**Szám: Mo/122-11/2022.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2022. szeptember 29-én** 16.00 órakor a Községházán megtartott **rendes nyílt** ülésén.

**Jelen vannak:** Glöckner Henrik polgármester, Illés Béla,

Ördög Zoltán, Horváth Dániel, Nagy Jánosné képviselő (5fő)

**Tanácskozási joggal megjelent:** Filczinger Ágnes jegyző

**Jegyzőkönyvvezető:** Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta. A képviselő-testület a napirendi javaslatot egyhangúlag támogatta.

**Napirendi pontok:**

1. **Napirendi javaslat: Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról (66. sz. előterjesztés)**

 Előterjesztő: Glöckner Henrik polgármester

1. **A Mórágyi Óvoda beszámolója a 2021/2022. nevelési évről (67.sz. előterjesztés)**

 Előterjesztő: Glöckner Henrik polgármester

 Bagyomné Hollenbach Anett intézményvezető

1. **A Mórágyi Óvoda a 2022/2023. nevelési év munkatervének véleményezése (68. sz. előterjesztés)**

Előterjesztő: Glöckner Henrik polgármester

1. **Tájékoztató Mórágy Község Önkormányzat Képviselő-testülete 2022. évi gazdálkodásának aktuális helyzetéről (69. sz. előterjesztés)**

 Előterjesztő: Glöckner Henrik polgármester

1. **Mórágy Község Önkormányzata 2022. évi költségvetéséről szóló 1/2022.(II.24.) rendeletének módosítása (70. sz. előterjesztés)**

Előterjesztő: Glöckner Henrik polgármester

1. **Csatlakozás a Bursa Hungarica felsőoktatási pályázati rendszer 2022. évi fordulójához (71.sz. előterjesztés)**

 Előterjesztő: Glöckner Henrik polgármester

1. **Közmeghallgatás időpontjának meghatározása (72.sz. előterjesztés)**

Előterjesztő: Glöckner Henrik polgármester

1. **Iskolai körzethatárok véleményezése (73. sz. előterjesztés)**

Előterjesztő: Glöckner Henrik polgármester

1. **Egyes önkormányzati rendeletek deregulációs célú hatályon kívül helyezéséről (74.sz. előterjesztés)**

Előterjesztő: Filczinger Ágnes jegyző

1. **A szociális célú tüzelőanyag támogatási ellátás helyi szabályairól szóló önkormányzati rendelet megalkotása (75.sz.előterjesztés)**

Előterjesztő: Glöckner Henrik polgármester

1. **Egyebek**

**Napirendi pontok tárgyalása:**

**1.Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról (66. sz. előterjesztés)**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

Illés Béla képviselő elmondta, azt hogy a múlt képviselő-testületi ülésen szerette volna megkérdezni, hogy mennyi az a víziközmű vagyon, amit átadtunk az államnak.

Horváth Jánosné gazdálkodási előadó elmondta, hogy a vagyon kataszter alapján a víziközmű vagyon értéke 318.579.954.- Ft

Glöckner Henrik polgármester elmondta, hogy az érték nem pontosan ennyi, de sajnos a fenntartási költségek és a karbantartási költségek olyan terhet rónának az Önkormányzatra, hogy felelőtlenség lenne megtartani.

Illés Béla képviselő elmondta, hogy azt is szeretné megtudni, hogy mi a további elgondolás a szolgálati lakással kapcsolatban, van e pedagógus, aki érdeklődik iránta, vagy esetleg más család részére szándékozunk-e bérbe adni, vagy a téli időszakban lezárjuk.

Glöckner Henrik polgármester elmondta, hogy egy 8 gyermekes család érdeklődött a lakás iránt, aminek nagyon örült, mert az Intézményeinkben nagyon lecsökkent a gyereklétszám. A család részére az ingatlant megmutatta, de sajnos ilyen nagy létszámú család lakhatását ebben az ingatlanban nem lehet megoldani, mert a szobák száma nem elegendő. Pedagógus sajnos nem jelentkezett, ezért azt javasolta a képviselő-testület tagjainak, hogy a téli időszakban az ingatlan kerüljön lezárásra.

Glöckner Henrik polgármester kérte a képviselőket, hogy a szolgálati lakásról és a bérlakásokról a testületi ülés egyebek pontjában még beszéljenek, és kérte a képviselőket, hogy az előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**87/2022.(IX.29.) Képviselő-testületi határozat**

Jelentés a lejárt határidejű képviselő-testületi határozatok végrehajtásáról

Mórágy Község Önkormányzat Képviselő- testülete a **74-82/2022.(VII.20.), 83/2022.(VIII.8), valamint a 84-86/2022.(IX.8.)** számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja.

**2.** **A Mórágyi Óvoda beszámolója a 2021/2022. nevelési évről (67.sz. előterjesztés)** Előterjesztő: Glöckner Henrik polgármester

Bagyomné Hollenbach Anett intézményvezető

(írásbeli előterjesztés)

Glöckner Henrik polgármester kérte az óvodavezetőt, hogy amennyiben kívánja, egészítse ki az előterjesztést.

Bagyomné Hollenbach Anett óvodavezető az előterjesztést nem kívánta kiegészíteni.

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

Illés Béla képviselő elmondta, hogy a beszámoló nagyon részletes és átfogó anyag. Az intézményvezetőt dicséret illeti a munkájáért, az iskola és az óvoda kapcsolatának ápolásáért, valamint a közéletben végzett tevékenységéért. A beszámolóból kiderül, hogy 3 gyerek nem a Mórágyi Állatalános Iskolába került beíratásra, azt szeretné megkérdezni, hogy kaptak e a szülők kellő tájékoztatást és támogatást, vagy korábban támogatásban részesültek –e az Önkormányzattól, van-e esetlegesen visszafizetési kötelezettségük?

Illés Béla képviselő elmondta, hogy az energiaárak emelkedése miatt szeretné megtudni, hogy van-e az intézményvezetőnek ötlete, hogy min lehetne spórolni, a költségvetésbe betervezett összegbe belefér-e a megemelkedett rezsiárak miatt?

Bagyomné Hollenbach Anett óvodavezető elmondta, hogy a 3 gyerek, akik nem a mórágyi iskolában kezdik meg a tanulmányaikat, nem mórágyi lakosok, nem élnek Mórágyon életvitelszerűen, nem részesültek támogatásban, ezért visszafizetési kötelezettségük sincs.

A megemelkedett költségek miatt nagyon sokat gondolkodtak közösen az óvoda és a konyha dolgozói. Sajnos a konyha költségeit nem tudják csökkenteni, az óvoda költségeinek csökkentésére felmerültek ötletek, de minden megoldásánál lett egy „de”.

Először arra gondoltak, hogy a nyitva tartást lecsökkentik napi 8 órára. Az Nkt. azonban **(**2011. évi CXC. törvény a nemzeti köznevelésről) előírja, hogy az óvodának napi 10 órában kell működni.

A következő gondolat az volt, hogy őszi szünetben bezárnak, de nem lesz őszi szünet a napokban kiadott kormányrendelet alapján.

Arra is gondoltak, hogy a két csoportszobából, az egyiket lezárják, de a hittanóra, a logopédus és a gyógytornász foglalkozásokhoz biztosítani kell a külön helyiséget.

Az ablakokon a spalettákat éjszakára becsukják, ha nyáron véd a napsugárzástól, akkor talán télen is véd a hidegtől.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**88/2022.(IX.29.) Képviselő-testületi határozat**

**A Mórágyi Óvoda beszámolója a 2021/2022. nevelési évről**

Mórágyi Község Önkormányzat Képviselő-testülete a Mórágyi Óvoda beszámolóját a 2021/2022. nevelési évről megtárgyalta, és azt elfogadja.

Felelős: Filczinger Ágnes jegyző

Határidő: azonnal

Határozattal értesítve: Mórágyi Óvoda óvodavezetője

**3. A Mórágyi Óvoda a 2022/2023. nevelési év munkatervének véleményezése (68. sz. előterjesztés)**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester kérte az óvodavezetőt, hogy amennyiben kívánja, egészítse ki az előterjesztést.

Bagyomné Hollenbach Anett óvodavezető az előterjesztést nem kívánta kiegészíteni.

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**89/2022.(IX.29.) Képviselő-testületi határozat**

**A Mórágyi Óvoda a 2022/2023. nevelési év munkatervének véleményezéséről**

Mórágy Község Önkormányzat Képviselő-testülete egyetért, és elfogadja a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 3. § (1) bekezdésében biztosított jogkörében eljárva a Mórágyi Óvoda 2022/23-es nevelési évre vonatkozó munkatervét a határozat 1. melléklete szerint.

Határidő: azonnal

Felelős: Filczinger Ágnes jegyző

Határozattal értesítve: Mórágyi Óvoda óvodavezetője

**4**.**Tájékoztató Mórágy Község Önkormányzat Képviselő-testülete 2022. évi gazdálkodásának aktuális helyzetéről (69. sz. előterjesztés)**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

Illés Béla képviselő elmondta, hogy részletesen átnézte a beszámolót, igaz, hogy csak nagyítóval látta a számokat, de elég biztató a 71 % teljesítés. Azonban szeretné tudni, hogy van–e még kiadás, amivel tervezni, számolni kell?

Glöckner Henrik polgármester elmondta, hogy sajnos ő nem ennyire optimista. Az energia árak emelkedése miatt nagyon nyugtalan addig, amíg nem lát számokat. A beruházások 90%-ban elkészültek, a számlák kiegyenlítése megtörtént. Az Alsónánai utcai járdaszakasz felújítása van vissza, de annak a költségét beterveztük. A másik, ami be volt tervezve, az a Templom díszkivilágítása, de azt most nem kívánja megvalósítani. A vállalkozó már megvette a világítás kiépítéséhez szükséges anyagokat, amit mindenképpen ki kell fizetni, de a felszerelést ebben az évben nem javasolja. Nem várt kiadások mindig vannak, és lesznek is, sajnos azokra is mindig kell egy tartalékot képezni a költségvetésben. Most jelenleg a szolgálati lakás kazánja romlott el. A bérleti szerződés alapján a kazán javítása vagy cseréje a tulajdonos feladata. A kazán cseréje közel 1 millió forint lesz, amelyre nem számítottak. Javasolta, hogy az idei évben a karácsonyi díszkivilágítás se kerüljön felhelyezésre.

Jelenleg az Önkormányzat anyagi helyzete stabil, amin tudnak, megpróbálnak spórolni.

Horváth Jánosné gazdálkodási főelőadó elmondta, hogy sajnos addig ő sem tud többet mondani az önkormányzat anyagi helyzetéről, vagy arra, hogy mire lehet számítani az idei költségvetési évben, addig, amíg az első áram- illetve gázszámlák meg nem érkeznek.

Horváth Dániel képviselő elmondta, hogy tisztában van vele, hogy a megemelkedett energiaárak nagy terhet rónak az Önkormányzatra, és ezért indokolt a Gránit Fogadó bezárása. Azonban kérte a polgármestert és a képviselő-társait, hogy gondolják át még egyszer azt, hogy legalább a Gránit Fogadó külön kialakított konyha-ebédlő helységeit továbbra is bérbe lehessen venni. Nincs a településen olyan helyiség, amelyben családi rendezvényeket lehet tartani, és erre szükség van. Esetlegesen javasolta egy külön gázszieszta vásárlását a helyiség fűtésére, amelyet minden bérlő a saját gázpalackjával tud felszerelni, ezáltal nem róna további költségeket az Önkormányzatra.

Ördög Zoltán képviselő elmondta, hogy támogatja a felvetést, mert a Fogadó vendégköre már szépen kialakult, a bevételek szépen emelkedtek. A szobák kiadása természetesen nagy költség, de a konyha- ebédlőt továbbra is tudják bérbe venni a lakosok és a környező településekről érkező vendégek. A Fogadó azáltal, hogy szinte kívül esik a lakott területtől, nagyon alkalmas családi, baráti rendezvények lebonyolítására, mert nem zavarja a lakosokat.

Lieszkovszky Károlyné a Német Nemzetiségi Önkormányzat elnöke elmondta, hogy véleménye szerint nem szabad mindent bezárni. A covid járvány közösségekre gyakorolt hatása a mai napig érezhető. Az embereket sokkal nehezebb kimozdítani, rendezvényekre invitálni. A közösségi élet teljesen megszűnt. Azok számára, akik szeretnének családi eseményeket tartani, azoknak szerinte a lehetőségekhez mérten biztosítani kell egy helyet, ahol ezt megtehetik.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**90/2022.(IX.29.) Képviselő-testületi határozat**

**Tájékoztató Mórágy Község Önkormányzat Képviselő-testülete 2022. évi gazdálkodásának aktuális helyzetéről**

Mórágy Község Önkormányzati Képviselő-testülete az Önkormányzat 2022. évi gazdálkodásának aktuális helyzetéről szóló tájékoztatót tudomásul veszi.

A Képviselő-testület döntése értelmében a Gránit Fogadó Konyha részét továbbra is bérbe adja rendezvények megtartása céljából az eredeti bérleti díjért.

Határidő: azonnal

Felelős: Glöckner Henrik polgármester

Határozattal értesítve: Bonyhádi Közös Önkormányzati Hivatal Mórágyi Kirendeltség gazdálkodási főelőadója

**5. Mórágy Község Önkormányzata 2022. évi költségvetéséről szóló 1/2022.(II.24.) rendeletének módosítása (70. sz. előterjesztés)**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő rendeletet alkotta meg:

**Mórágy Község Önkormányzata Képviselő-testületének**

**8/2022. (X.10.) önkormányzati rendelete**

**Mórágy Község Önkormányzat 2022. évi költségvetéséről szóló 1/2022. (II.24.) önkormányzati rendelet módosításáról**

 **(A rendelet a jegyzőkönyvhöz mellékelve)**

**6. Csatlakozás a Bursa Hungarica felsőoktatási pályázati rendszer 2022. évi fordulójához (71.sz. előterjesztés)**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**91/2022.(IX.29.) Képviselő-testületi határozat**

**a Bursa Hungarica felsőoktatási pályázati rendszer 2022. évi fordulójához**

Mórágy Község Önkormányzatának Képviselő-testülete úgy dönt, hogy:

1. csatlakozni kíván a Bursa Hungarica Felsőoktatási Önkormányzati Ösztöndíjrendszer 2023. évi fordulójához;
2. az ösztöndíjpályázathoz a 2023. évi költségvetésében 650 ezer forintot elkülönít;
3. felhatalmazza a polgármestert a csatlakozási nyilatkozat és egyéb dokumentumok aláírására, a pályázat megjelentetésére.

Határidő: 2022. szeptember 30.

Felelős: Glöckner Henrik polgármester

Végrehajtásért felelős: Filczinger Ágnes jegyző

**7. Közmeghallgatás időpontjának meghatározása (72.sz. előterjesztés)**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**92/2022.(IX.29.) Képviselő-testületi határozat**

**Közmeghallgatás időpontjának meghatározásáról**

Mórágy Község Önkormányzat Képviselő-testülete a *Magyarország helyi önkormányzatairól szóló 2011. évi CLXXXIX. 54. §-ában* foglaltakra figyelemmel,

2022. október 24 -én 17 órai kezdettel közmeghallgatást

tart a mórágyi Művelődési Ház nagytermében az alábbi napirendi pontokkal:

1. Tájékoztató az önkormányzat 2022. évi tevékenységéről
2. Egyebek (észrevételek, hozzászólások)

Határidő: 2022. október 14. - lakosság értesítésére

Felelős: Glöckner Henrik polgármester

Határozattal értesítendő: lakosság hirdetmény útján

**8.** **Iskolai körzethatárok véleményezése (73. sz. előterjesztés)**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**93/2022.(IX.29.) Képviselő-testületi határozat**

**Iskolai körzethatárok véleményezéséről**

1. Mórágy Község Önkormányzat Képviselő-testülete a kötelező felvételt biztosító ***Mórágyi Általános Iskola (OM 036 306)*** felvételi körzeteivel - a nemzeti köznevelésről szóló 2011. évi CXC. törvény 50. § (8) bekezdésében kapott felhatalmazás alapján - egyetért.
2. Mórágy Község Önkormányzat Képviselő-testülete a ***Tolna Megyei Pedagógiai Szakszolgál*at** működési körzeteivel - a nemzeti köznevelésről szóló 2011. évi CXC. törvény 50. § (8) bekezdésében kapott felhatalmazás alapján - egyetért.

Határidő: 2022. október 15.

Felelős: Glöckner Henrik polgármester

 Simondi Zoltánné igazgatási előadó – a határozat, megküldéséért

**9. Egyes önkormányzati rendeletek deregulációs célú hatályon kívül helyezéséről**

**(74.sz. előterjesztés)**

Előterjesztő: Filczinger Ágnes jegyző

(írásbeli előterjesztés)

Glöckner Henrik polgármester kérte a jegyző asszonyt, hogy amennyiben kívánja, egészítse ki az előterjesztést.

Filczinger Ágnes jegyző nem kívánta kiegészíteni az előterjesztést.

Glöckner Henrik polgármester kérte a képviselőket, hogy az előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő rendeletet alkotta meg:

**Mórágy Község Önkormányzata Képviselő-testületének**

**9/2022. (X.10.) önkormányzati rendelete**

**egyes önkormányzati rendeletek deregulációs célú hatályon kívül helyezéséről**

 **(A rendelet a jegyzőkönyvhöz mellékelve)**

**10. A szociális célú tüzelőanyag támogatási ellátás helyi szabályairól szóló önkormányzati rendelet megalkotása (75.sz.előterjesztés)**

Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő rendeletet alkotta meg:

**Mórágy Község Önkormányzata Képviselő-testületének**

**10/2022. (X.6.) önkormányzati rendelete**

**A szociális célú tüzelőanyag támogatási ellátás helyi szabályairól szóló önkormányzati rendelet megalkotása**

 **(A rendelet a jegyzőkönyvhöz mellékelve)**

**12.Egyebek**

Előterjesztő : Glöckner Henrik polgármester

* **Idősek Világnapja**

Glöckner Henrik polgármester elmondta, hogy az Összetartás Mórágyért Egyesület az idei évben is megrendezi az Idősek Világnapját. Az Egyesület vezetősége azzal a kéréssel fordult Mórágy Község Önkormányzatának képviselő-testületéhez, hogy a meghívott 70 fő részére megrendelt ebéd árával támogassa a rendezvényt. Az előzetesen egyeztetett árak alapján 1 fő részére az ebéd 2.000.-Ft.

Glöckner Henrik polgármester kérte a képviselőket, hogy vitassák meg a kérést. A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*…./2022.(IX.29.) Képviselő-testületi határozat*

*Összetartás Mórágyért Alapítvány kérelméről*

*Mórágy Község Önkormányzat Képviselő-testülete úgy határozott, hogy az Összetartás Mórágyért Alapítvány által megrendezésre kerülő Idősek Világnapja alkalmából rendezett rendezvényét 140.000 Ft-tal támogatja.*

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**94/2022.(IX.29.) Képviselő-testületi határozat**

**Összetartás Mórágyért Alapítvány kérelméről**

Mórágy Község Önkormányzat Képviselő-testülete úgy határozott, hogy az Összetartás Mórágyért Alapítvány által megrendezésre kerülő Idősek Világnapja alkalmából rendezett rendezvényét 140.000 Ft-tal támogatja.

Határidő: azonnal

Felelős: Glöckner Henrik polgármester

Határozatról értesül: - Összetartás Mórágyért Alapítvány vezetője

* Bonyhádi Közös Önkormányzati Hivatal Mórágyi Kirendeltség gazdálkodási főelőadója

**- szélvédő javítás**

Glöckner Henrik polgármester elmondta, hogy a közmunkások egy helyi lakos gépjárművében anyagi kárt okoztak. Fűnyírás közben az autó szélvédője, egy felverődő kavics miatt megsérült. Az Önkormányzat vállalta a fent nevezett részére az okozott kár megtérítését.

Glöckner Henrik polgármester kérte a képviselőket, hogy vitassák meg a kérést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*…./2022.(IX.29.) Képviselő-testületi határozat*

*Tamás Dávid gépjárművének szélvédőjének javításáról*

*Mórágy Község Önkormányzat Képviselő-testülete úgy határozott, hogy Tamás Dávid 7165 Mórágy, Kossuth u. 91. szám alatti lakos részére a fűnyírás közben - az önkormányzati dolgozó által - személyautójának szélvédőjében okozott kárt megtéríti.*

*A szélvédő javításának költsége 82.000.-Ft.*

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

**95/2022.(IX.29.) Képviselő-testületi határozat**

**Tamás Dávid gépjárművének szélvédőjének javításáról**

Mórágy Község Önkormányzat Képviselő-testülete úgy határozott, hogy Tamás Dávid 7165 Mórágy, Kossuth u. 91. szám alatti lakos részére a fűnyírás közben – az önkormányzati dolgozó által - személyautójának szélvédőjében okozott kárt megtéríti.

A szélvédő javításának költsége 82.000,-Ft.

Határidő: azonnal

Felelős: Glöckner Henrik polgármester

Határozatról értesül: - Tamás Dávid 7165. Mórágy, Kossuth u. 91.

Bonyhádi Közös Önkormányzati Hivatal Mórágyi Kirendeltség gazdálkodási előadója

* **Művelődési Ház nyitva tartásáról**

Glöckner Henrik polgármester elmondta, hogy a Művelődési Ház nyitva tartását módosítani kellene, mert a Könyvtárban október 9-ig rendezvények lesznek.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról

 *…../2022.(IX. 29.) Képviselő-testületi határozat*

*Művelődési Ház működéséről*

*Mórágy Község Önkormányzat képviselő-testülete a 86/2022 (IX.8.) Képviselő-testületi határozatát a következők szerint módosítja:*

*A Művelődési Ház szolgáltatásait 2022. október 10. napjától határozatlan ideig szünetelteti. A mozgó könyvtári feladatok ellátását a művelődési menedzser látja el október 10. napjától.*

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**96/2022.(IX. 29.) Képviselő-testületi határozat**

**Művelődési Ház működéséről**

Mórágy Község Önkormányzat képviselő-testülete a 86/2022. (IX.8.) Képviselő-testületi határozatát a következők szerint módosítja:

A Művelődési Ház szolgáltatásait 2022. október 10. napjától határozatlan ideig szünetelteti. A mozgó könyvtári feladatok ellátását a művelődési menedzser látja el október 10. napjától*.*

Határidő: 2022. október 10.

Felelős: Glöckner Henrik polgármester

Határozatról értesül: - Berde Béla művelődési menedzser

Bonyhádi Közös Önkormányzati Hivatal Mórágyi Kirendeltség gazdálkodási előadója

A nyílt testületi ülésen több kérdés, hozzászólás nem volt, a polgármester megköszöni az azon való részvételt, és az ülést 18 óra 20 perckor bezárja.

Kmft.

**Glöckner Henrik Filczinger Ágnes**

 polgármester jegyző